Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Viikon kestäneen tulitauon jälkeen sota jatkuu täydellä voimalla Gazassa-
Hamasin kieltäydyttyä vapauttamasta uusia panttivankeja.
Israelin väitetään iskeneen asevarastoon -
Jemenin pääkaupungissa Sanaassa.
Iranin liittolaisryhmät ovat tehneet 17. lokakuuta lähtien 74 iskua -
USA:n joukkoja vastaan Lähi-idässä.
Israel on 56. päivää sodassa.
Niin sanottua humanitaarista taukoa yritettiin monin eri keinoin pidentää, -
jotta Hamasin hallussa olevia pantti- vankeja saataisiin vapautettua lisää.
Hamas kuitenkin keskeytti sovitun järjestelyn -
ja taistelut käynnistyivät uudelleen Gazassa.
Tänä aamuna, seitsemännen panttivankien vapautuspäivän jälkeen,
Hamas ei antanut listaa uusista vapautettavista panttivangeista.
Hamas-terroriarmeija rikkoi sopimusta ja laukaisi raketteja Israeliin.
Ensimmäisen raketin Hamas ampui Gazasta tänä aamuna kello 5.43.
Rakettitulitus kiihtyi sen jälkeen, -
ja hälytyssireenit soivat Etelä-Israelissa koko aamun.
Hälytys soi myös niissä kibbutseissa, -
joissa Hamas suoritti etnisiä puhdistuksia -
tuhotessaan yhteisöjä järjestelmällisesti lokakuun 7. päivänä.
Israelin hallituksen tiedottaja antoi tietoa vapautetuista panttivangeista.
Tiedot antavat väläyksen -
panttivankien saamasta julmasta kohtelusta Gazassa.
Samaan aikaan kun Hamas lopetti -
panttivankien vapautusta varten pidetyn tauon, olemme saaneet -
uutta tietoa Hamasin sadismista israelilaisia panttivankeja kohtaan.
Israelilaisia on kidutettu psyykkisesti ja pahoinpidelty fyysisesti.
Tiedämme Jagil, 12, ja Or, 16, Jaakovin kertoman perusteella, -
että Hamas huumasi lapsiamme -
ja polttomerkitsi heitä kuin karjaa moottoripyörien pakoputkilla, -
jotta heidät voidaan tunnistaa, mikäli he yrittävät paeta.
Mia Schemin, 21, käsivamman puolestaan operoi eläinlääkäri.
Hamas on kohdellut kansalaisiamme huonommin kuin eläimiä.
Nujerramme Hamasin.
Israel aikoo määrätietoisesti -
tuhota islamistisen Hamasin ja sen gazalaiset terrorikumppanit.
Samalla IDF tarjoaa Gazan asukkaille -
näiden taustakytköksistä riippumatta -
turva-alueita, jotta vältyttäisiin tarpeettomilta oheisvahingoilta.
IDF on lähettänyt Gazan väestölle viestejä, joissa asukkaita kehotetaan -
siirtymään pois alueilta, joita Hamas käyttää terroristisiin tarkoituksiin.
Nämä alueet ovat legitiimejä sotilaskohteita, -
jotka tuhotaan vastatoimena lokakuun 7. päivän verilöylyyn.
Hamashan vannoo toistavansa verilöylyn uudestaan ja uudestaan.
IDF on julkaissut Gazaa koskevan evakuointikartan.
Kehotamme sivullisia siviilejä oman turvallisuutensa vuoksi evakuoitumaan
määritettyjä reittejä pitkin pois Hamasin terrorialueilta.
Tämä interaktiivinen kartta löytyy IDF:n verkkosivulta.
Gazalaiset ovat tietoisia kartan yksityiskohdista.
USA:n ulkoministeri Antony Blinken -
osallistui eilen illalla Israelin turvallisuuskabinetin kokoukseen.
Sen jälkeen hän tapasi Israelin puolustusministerin Joav Gallantin.
Kiitos, että tulitte tänne sodan keskellä. Tätä oikeutettua sotaa -
käydään juutalaisen kansan ja Israelin tulevaisuuden puolesta.
Arvostamme hyvin paljon -
henkilökohtaista sitoutumistanne tähän oikeutettuun sotaan.
Taistelemme Hamasia vastaan, kunnes pääsemme voitolle -
― riippumatta siitä kuinka kauan se vie aikaa. Tämä sota on oikeutettu.
Tavoitteena on saada voitto Hamasista ― Gazan Isisistä ―
sekä tuoda kaikki panttivangit kotiin, vaikka se veisi aikaa. Kiitos.
Tämä oli humanitaarisen tauon 7. päivä, -
seitsemäs päivä, jolloin panttivankeja pääsi palaamaan kotiin.
Israel, Yhdysvallat ja monet muut maat, -
joiden kansalaisia Hamas pitää panttivankeina, -
haluavat, että jokainen panttivanki pääsee kotiin.
Tauon jatkuminen olisi ilman muuta hyvä asia.
Sen ansiosta on myös saatu -
toimitettua paljon enemmän humanitaarista apua gazalaisille.
Jatko on Hamasista kiinni.
Tavattuaan puolustusministeri Gallantin -
ulkoministeri Blinken matkusti Ramallahiin -
tapaamaan palestiinalaishallinnon johtajaa Mahmud Abbasia.
He keskustelivat mm. siitä, että Israelin oikeus puolustaa itseään -
nojaa kansainväliseen humanitaariseen lakiin, -
samoin panttivankien vapautusyrityksistä, -
siviilien suojelemisesta Israelin Gazan-operaatioiden aikana -
sekä humanitaarisen avun lisäämisestä Gazan siviileille.
Ennen lähtöään YK:n COP28 -ilmastokokoukseen Dubaihin -
Blinken sanoi lehdistölle odottavansa, -
että Israel tekee kaikkensa, jotta vältytään tarpeettomilta uhreilta.
Tavatessani tänään Israelin johtoa tein selväksi, -
että ennen kuin Israel jatkaa sotilasoperaatioitaan, -
sen on otettava käyttöön siviilien suojelusuunnitelmia, -
jotta viattomien palestiinalaisten kuolemat saadaan minimoitua.
USA:n ulkoministeriö vaatii Israelia -
noudattamaan kansainvälistä humanitaarista lakia, -
vaikka tosiasiassa Israel tekee enemmän -
kuin mitä Geneven sopimuksen -
vuoden 1977 lisäpöytäkirjan artikloissa 19 ja 58 edellytetään.
Sen sijaan Yhdysvaltain puolustusministeriö -
on täysin tietoinen Gazan monimutkaisesta taistelukentästä.
Olemme todenneet selvästi, ja myös puolustusministeri on pitänyt asiaa -
toistuvasti esillä Israelin puolustusministeri Gallantin kanssa, -
että IDF:n operaatiot ovat tarkkoja ja kohdistuvat Hamasiin.
Mutta tehtäköön selväksi myös se, että Hamas on terroristijärjestö, -
joka käyttää siviili-infrastruktuuria ja siviilejä operaatioidensa suojana.
Hamas vaikeuttaa tällä tietysti äärimmäisen paljon -
IDF:n operatiivista toimintaa.
Puolustusministeri on painottanut -
kaikessa yhteydenpidossaan israelilaisten kanssa, -
että viattomia siviilejä on suojeltava -
kaikkien operaatioiden aikana.
Tunnistamaton ilma-alus iski Jemenin pääkaupungissa Sanaassa -
varastorakennukseen, jossa säilytettiin täsmäammuksia ja lennokkeja.
Aluetta hallitsee Iranin liittolainen, huthien Ansar Allah.
Täsmäisku tuhosi asevaraston ja aiheutti laajaa vahinkoa.
Ansar Allah väitti, että räjähdys ei ollut ulkopuolisen tahon aiheuttama.
Saudien omistama al-Hadath uutisoi kuitenkin tänä aamuna, -
että iskun takana olisi ollut Israel.
IDF:n tiedotusyksikkö ei vahvistanut eikä kiistänyt -
väitettyä osallisuuttaan iskuun.
"Emme kommentoi ulkomaan medioiden raportteja", IDF korosti.
Yhdysvallat korosti, että se ei ollut vastuussa kyseisestä iskusta.
Olen nähnyt raportit Jemeniin tehdystä iskusta.
Voin kertoa, että USA:n asevoimat ei tehnyt tuota iskua.
Yhdysvallat ei siis ollut Jemeniin tehdyn iskun takana, -
mutta Iranin välikäden Ansar Allahin sen sijaan vahvistettiin -
laukaisseen itsemurhalennokin USS Carney -sotalaivan suuntaan.
Kyseessä oli iranilaisvalmisteinen lennokki.
Centcom on antanut asiasta enemmänkin tietoa, -
mutta kyseinen lennokki oli siis matkalla kohti USS Carney -alusta.
Laivan komentaja piti lennokkia uhkana, ja se ammuttiin alas.
Samaan aikaan Syyriassa toinen Iranin liittolaisryhmä -
laukaisi ammuksen kohti USA:n liittouman tukikohtaa.
Iranin välikädet ovat tehneet 17.10. lähtien -
yhteensä 74 iskua Yhdysvaltain joukkoja vastaan.
Tämän viikon tiistaina tapahtui yksi isku.
Se nostaa 17.10. lähtien tehtyjen iskujen lukumäärän 74:ään.
Kiitospäivän aikoihin ja parin viime päivän aikana -
joukkojamme vastaan ei ole tehty uusia iskuja.
Pentagon vahvisti, että kaikkien näiden USA:n joukkoja vastaan -
Lähi-idässä tehtyjen iskujen takana on ollut Iran.
Kuten olemme alusta asti sanoneet, -
Iran varustaa, rahoittaa, tukee ja kouluttaa monia eri liittolaisryhmiä, -
kuten hutheja ja Hizbollahia.
Toimme tämän selvästi esille eilisessä lausunnossamme.
Emme ole painaneet asiaa villaisella. Tämä on tietysti nähtävissä myös -
Syyriaan ja Irakiin tekemissämme itsepuolustuksellisissa iskuissa.
Olemme sanoneet olevamme tietoisia siitä, -
että Iran rahoittaa ja tukee monia näitä aseryhmiä.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.